கேள்வி: பினாங்கு கொடி மலை - கொடிமலை இரயில் சேவை பற்றி நீங்கள் என்ன அறிந்துள்ளீர்கள்?
பதில்: ஆயர் ஈத்தாம், பினாங்கு மலையடிவாரத்தில் இருந்து, 2007 மீட்டர் உயரத்தில் உள்ள கொடிமலை உச்சிக்கு கயிற்றிழுவை இருப்புப் பாதை அமைக்கப்பட்டு உள்ளது. கொடி மலையின் உச்சிக்குச் செல்ல, இரயில் சேவையைப் பயன்படுத்துவதே வசதியாகும். கொடிமலைக்கு இரயில் சேவை தொடங்கப் பட்டதில் ஒரு வரலாற்றுப் பின்னணியே இருக்கிறது. 1788-ஆம் ஆண்டில் கொடிமலைக்குச் செல்ல, குதிரைகளைப் பயன்படுத்தும் திட்டம் உருவானது. பிரான்சிஸ் லைட் தான் அந்தத் திட்டத்தை அறிமுகம் செய்தார்.[http://www.penang-vacations.com/penang-hills.html The hilly and forested Penang Hill are founded by Sir Francis Light during his pack horse track back in the year 1788.] 19-ஆம் நூற்றாண்டின் தொடக்கக் காலத்தில், பிரித்தானிய குடியேற்றவாதிகள் தங்களின் தனிப்பட்ட வசதிகளுக்காக வளமனைகளைக் கட்டினார்கள். வசதி படைத்த சீனர்களும், பிரித்தானியர்களுக்குச் சளைத்தவர்கள் அல்ல என மாளிகைகளைக் கட்டிக் கொண்டனர்.
கேள்வி: பினாங்கு கொடி மலை - கயிற்றிழுவை இருப்புப் பாதை பற்றி நீங்கள் என்ன அறிந்துள்ளீர்கள்?
பதில்: இருப்புப் பாதை அமைக்கப்படுவதற்கு முன்னர், மலை உச்சிக்குச் செல்ல விரும்புபவர்கள் நாற்காலிகளில் அமர்த்தப் பட்டு தூக்கிச் செல்லப் பட்டனர். ஒரு நாற்காலிக்கு ஒரு பயணி என ஆறு பேர் தூக்கிச் சென்றனர். நாற்காலி தூக்கிகள் ஒவ்வொருவருக்கும் 46 காசுகள் ஊதியம் கொடுக்கப்பட்டது. இந்தக் கட்டத்தில், கயிற்றிழுவை இருப்புப் பாதை அமைக்கும் திட்டம் 1897-இல் உருவானது. ஆனால், 1906-ஆம் ஆண்டில்தான் செயல்முறைக்கு வந்தது. அந்த ஆண்டுதான், கொடிமலை இரயில் சேவை நிர்மாணிப்புப் பணிகளும் தொடங்கின. 17 ஆண்டுகள் தொடர்ந்து நடைபெற்ற அந்தப் பணிகள், 1923-ஆம் ஆண்டு முடிவுற்றது. 1923 அக்டோபர் 21-இல், கொடிமலை இரயில் சேவை பொதுமக்களுக்கு திறந்துவிடப் பட்டது. அந்தக் காலத்திலேயே, நிர்மாணிப்புப் பணிகளுக்கு 1,573,000 ''மலாயா ஸ்டிரேயிட்ஸ் டாலர்கள்'' செலவாயின. அந்த இரயில் பாதை ஒரு மைல் 435 கெஜம் நீளம் கொண்டது. அரை மணி நேர இரயில் பயணம். பயணிகளின் வேண்டுகோளுக்கு இணங்க, இரயில் இடையிடையே நின்று பயணிக்கும் வசதியும் வழங்கப் படுகிறது.